  Виталий Пронин Фин-угор калыкъёслэн калыккуспо нуналзылы сӥзьыса, 17-тӥ-22-тӥ октябре шаерамы ортче этнокультурая «Палэзян» фестиваль. Ужрадлэн одӥгез люкетэз сӥземын Удмурт нылкышно кенешлэн «Табань» клубезлы. Отчы пыриськозы Финляндиысь вуэм куноос, Шаркан ёросысь «Жильыртӥсь ошмес» ансамбль.Соин ӵош ик ортчоз «Чибориё кышет» ужрад. Отчы пыриськыны быгатозы вань мылкыд карисьёс. Радъямын луоз вашкала, тужгес чебер но паймытӥсь кышетъёсъя конкурс-адӟытон. Соосты вайыны луоз сьӧре яке келяно «Удмурт кенеш» огазеяськонэ. Вакчияк гожтоно кышетлэсь историзэ, кузёезлэсь нимзэ но кытысь луэмзэ.Татын ик тодматскыны луоз вашкала удмурт кышетлэн историеныз но черкен герӟаськем пуштросэныз. Кышетлэн туала нылкышно модаын кутӥськемез но тросэзлы тунсыко, оло? Озьы ик дышетскыны луоз кышетэз кильтро керттон амалъёслы.Ужрадэ ӧтемын «Герд» газетын радъям «Чибориё кышет» конкурсэ пыриськемъёс но, вормисьёс пусъемын луозы кузьымъёсын.  Ужрад ортчоз Эшъяськон юртын 18-тӥ октябре 18 часын.Лия Малых. Теги: Калыккусыпъёс Чибориёкышет Эшъяськонюрт  